Eiendomsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* 5 nye luftegårder i hvit plast er oppført og det taes sikte på å oppføre ytterligere 3 i år hvorav en er erstatning av jernluftegård. Mange positive tilbakemeldinger på at dette har hevet helhetsinntrykket av stallområdet samtidig som det også for øvrig er mer orden og ryddighet i stallområdet.
* Etterarbeid med sikte på å redusere underskudd på Momarkenfestivalen.
* Planlagt møte med sentral aktør med sikte på større arrangementer på Momarken Arena.
* Faglig program ifm Strategimøtet 29-30/11. Aktuelt tema kan være eiendomsutvikling i Momarken-området i et langsiktig perspektiv med ekstern innleder.

Orienteringen med kommentarer ble tatt til etterretning.

Regnskapsrapport pr september.

Regnskapsrapport med kommentarer var forhåndsutsendt og ble gjennomgått av daglig leder. Rapporten med kommentarer ble tatt til etterretning.

Momarken Travmuseum.

Museumsansvarlig Øystein Gamlem hadde utarbeidet en oversikt over planer og nye tiltak framover med sikte på økt bruk av museet og derved utnytte det som et konkurransefortrinn for Momarken.

Det blir avsatt en bolk til Travmuseet på Strategimøtet.

Det er søkt DNT om driftsstøtte for 2014.

Det foretaes en sondering med sikte på å få overført Karsten Buers premiesamling til museet, eventuelt i samarbeide med Rødenes og Øymark Travselskap.

Aksjeoverdragelse.

Overdragelse av aksje fra avdøde Carsten Anker Skakstad til Tor Johan Skakstad ble enstemmig godkjent.

Eventuelt.

Styret ønsker en befaring i treningsløypene nord for nåværende E-18.